**(ร่าง)**

**การปรับปรุงและเพิ่มเติมหลักเกณฑ์การดำเนินงาน**

**ตามหลักสูตรการศึกษานอกระบบระดับการศึกษาขั้นพื้นฐานพุทธศักราช 2551 พ.ศ.2559**

**………………………………………………**

**ความเป็นมาและแนวคิด**

### เป็นที่ยอมรับกันโดยทั่วไปว่า การศึกษาเป็นเครื่องมือในการพัฒนามนุษย์ นานาประเทศต่าง

### ก็พัฒนาคนในชาติของตนเองผ่านระบบการศึกษาเช่นเดียวกัน แต่เมื่อเวลาผ่านไปประเทศประสบปัญหา เช่น ปัญหาความยากจน ปัญหาความแตกต่างกันทางด้านความคิด ปัญหาการใช้ความรุนแรง ปัญหาสังคมเด็กติดเกม

### สารเสพติด และการพนันต่าง ๆ เป็นต้น ปัญหาดังกล่าวสะท้อนถึงระบบการจัดการศึกษาของประเทศว่าการศึกษาได้ทำหน้าที่ของการเป็นเครื่องมือในการพัฒนามนุษย์ได้เพียงใด

###  ในอีกด้านหนึ่ง แผนพัฒนาเศรษฐกิจและสังคมแห่งชาติ ฉบับที่ 11 พ.ศ. 2555-2558 กำหนดเป้าหมายให้ปีการศึกษาเฉลี่ยของคนไทยเพิ่มขึ้นเป็น 12 ปี แต่จากการสำรวจภาวการณ์การมีงานทำของประชากร พ.ศ. 2557 โดยสำนักงานสถิติแห่งชาติ พบว่า แรงงานไทยอายุระหว่าง 15-59 ปี จำนวนประมาณ 25.08 ล้านคน จากจำนวนทั้งสิ้นประมาณ 34.85 ล้านคน เป็นผู้ที่ยังไม่จบการศึกษาขั้นพื้นฐาน จากเป้าหมายของแผนพัฒนาเศรษฐกิจฯ ฉบับดังกล่าวกับผลการจัดการศึกษาเพื่อยกระดับการศึกษาของประชาชนในปี พ.ศ. 2557 เฉพาะประชากรวัยแรงงาน ที่ยังไม่จบการศึกษาขั้นพื้นฐาน 12 ปี รัฐบาลยังมีภาระที่ต้องยกระดับการศึกษาของประชากร อีก 25 ล้านคน ซึ่งเป็นความยากที่จะให้บรรลุเป้าหมายตามแผน

###  ด้วยเหตุปัจจัยดังกล่าวข้างต้น สะท้อนให้เห็นว่าการศึกษายังไม่สามารถช่วยให้ประชาชนบางส่วนมีความรู้ มีความสามารถและมีความเป็นอยู่ที่ดีขึ้นได้ รวมถึงการพัฒนาจิตใจและจิตสำนึกในความเป็นคนดีได้ และเด็กและเยาชนส่วนหนึ่งต้องออกจากระบบการศึกษาเข้าสู่ตลาดแรงงานทำงานในสถานประกอบการทั้งๆที่ไม่มีทักษะฝีมือในการทำงาน และอีกส่วนหนึ่งปฏิเสธระบบการศึกษา ไปอยู่ในสถานที่

### สุ่มเสี่ยงต่อการสร้างปัญหาทางสังคมตามมา

###  สำนักงาน กศน. มีบทบาทในการพัฒนาประชาชนที่อยู่นอกระบบโรงเรียน จึงหามาตรการที่จะทำให้การจัดการศึกษาเป็นเครื่องมือในการพัฒนามนุษย์ได้อย่างแท้จริง และสามารถยกระดับการศึกษาของแรงงานดังกล่าว เพื่อให้จำนวนประชากรของชาติมีระดับการศึกษาเฉลี่ยสูงขึ้น โดยจะนำหลักการและแนวคิดในการจัดการศึกษานอกระบบมาใช้ให้เป็นรูปธรรม หลักการและแนวคิดดังกล่าวมีด้วยกัน 5 ประการ คือ

### 1) หลักความเสมอภาค 2) หลักการพัฒนาตนเองและการพึ่งตนเอง 3) หลักการบูรณาการกับวิถีชีวิต 4) หลักความสอดคล้อง 5) หลักการเรียนรู้ร่วมกันและการมีส่วนร่วมของชุมชนสังคม โดยจะปรับปรุงหลักเกณฑ์การดำเนินงานการศึกษานอกระบบขั้นพื้นฐานในบางเรื่อง ให้สามารถดำเนินการเพื่อยกระดับการศึกษาของประชากรไทยให้ได้ และมุ่งจัดการศึกษาที่ตอบโจทย์ของประชาชน ชุมชนและสังคม ยึดผู้เรียนเป็นเป้าหมาย โดยจะจัดให้มีโปรแกรมการเรียนที่หลากหลาย สอดคล้องกับการทำงาน การประกอบอาชีพของผู้เรียนเพื่อพัฒนาและยกระดับการทำงาน และการประกอบอาชีพของตนเอง หรือต่อยอดการงานอาชีพ ด้วยแนวคิดและความจำเป็นดังกล่าว จึงปรับปรุงหลักเกณฑ์การจัดการศึกษาตามหลักสูตรการศึกษานอกระบบระดับการศึกษาขั้นพื้นฐาน พุทธศักราช 2551

**วัตถุประสงค์**

1. เพื่อพัฒนาการจัดการศึกษาให้สอดคล้องกับความต้องการของผู้เรียนและบริบทของชุมชน สังคม

มากยิ่งขึ้น

 2. เพื่อเร่งรัดการยกระดับปีการศึกษาเฉลี่ยของประชาชน

**หลักเกณฑ์การดำเนินงานที่ปรับปรุง**

เพื่อให้สามารถจัดการศึกษาตามหลักสูตรการศึกษานอกระบบระดับการศึกษาขั้นพื้นฐาน

พุทธศักราช 2551 บรรลุตามหลักการของหลักสูตรมากยิ่งขึ้น จึงปรับปรุงและเพิ่มเติมหลักเกณฑ์การดำเนินงาน

ในเรื่องต่าง ๆ ดังนี้

**1. โครงสร้างหลักสูตร**

**โครงสร้างหลักสูตร**

**หลักสูตรการศึกษานอกระบบระดับการศึกษาขั้นพื้นฐาน พุทธศักราช 2551**

|  |  |  |
| --- | --- | --- |
| **ที่** | **สาระการเรียนรู้** | **จำนวนหน่วยกิต** |
| **ประถมศึกษา** | **มัธยมศึกษาตอนต้น** | **มัธยมศึกษาตอนปลาย** |
| **วิชาบังคับ** | **วิชาเลือก** | **วิชาบังคับ** | **วิชาเลือก** | **วิชาบังคับ** | **วิชาเลือก** |
| 1 | ทักษะการเรียนรู้ | 5 |  | 5 |  | 5 |  |
| 2 | ความรู้พื้นฐาน | 12 |  | 16 |  | 20 |  |
| 3 | การประกอบอาชีพ | 8 |  | 8 |  | 8 |  |
| 4 | ทักษะการดำเนินชีวิต | 5 |  | 5 |  | 5 |  |
| 5 | การพัฒนาสังคม | 6 |  | 6 |  | 6 |  |
| รวม | 36 | 12 | 40 | 16 | 44 | 32 |
| 48 นก. | 56 นก. | 76 นก. |
| กิจกรรมพัฒนาคุณภาพชีวิต | 200 ชม. | 200 ชม. | 200 ชม. |

โครงสร้างหลักสูตรการศึกษานอกระบบระดับการศึกษาขั้นพื้นฐาน พุทธศักราช 2551 คงใช้

โครงสร้างเดิม แต่จะปรับรายละเอียดภายใน ซึ่งไม่กระทบต่อมาตรฐานและสาระการเรียนรู้ในหลักสูตร ดังนี้

* 1. วิชาบังคับ

1.1.1 ปรับเนื้อหาบางรายวิชาให้มีความทันสมัยและทันต่อการเปลี่ยนแปลง

1.1.2 วิเคราะห์เนื้อหาที่ต้องรู้ในรายวิชาบังคับ และจัดทำสื่อเผยแพร่ให้สถานศึกษาและผู้เรียนนำไปใช้ในการเรียน

 1.2 วิชาเลือก วิชาเลือกจะแบ่งเป็น 2 ส่วน คือ วิชาเลือกบังคับ และวิชาเลือกเสรี โดยกำหนดสัดส่วนดังนี้

|  |  |  |
| --- | --- | --- |
| **ที่** | **สาระการเรียนรู้** | **จำนวนหน่วยกิต** |
| **ประถมศึกษา** | **มัธยมศึกษาตอนต้น** | **มัธยมศึกษาตอนปลาย** |
| **เลือกบังคับ** | **เลือกเสรี** | **เลือกบังคับ** | **เลือกเสรี** | **เลือกบังคับ** | **เลือกเสรี** |
| 1 | ทักษะการเรียนรู้ | - |  | - |  | - |  |
| 2 | ความรู้พื้นฐาน | 2 |  | 3 |  | 3 |  |
| 3 | การประกอบอาชีพ | - |  | - |  | - |  |
| 4 | ทักษะการดำเนินชีวิต | 2 |  | 3 |  | 3 |  |
| 5 | การพัฒนาสังคม | - |  | - |  | - |  |
| รวม | 4 | 8 | 6 | 10 | 6 | 26 |
| 12 นก. | 16 นก. | 32 นก. |

1.2.1 วิชาเลือกบังคับ เป็นวิชาที่พัฒนาขึ้นตามนโยบายของประเทศ และเพื่อแก้ปัญหาวิกฤต

ของประเทศในเรื่องต่างๆ ในช่วงแรก จะพัฒนาจำนวน 2 วิชา ทั้ง 3 ระดับ คือ วิชาพลังงานไฟฟ้า และความรู้ทาง

การเงิน

 1.2.2 วิชาเลือกเสรี เป็นวิชาที่สถานศึกษาพัฒนาขึ้นเอง โดยให้ยึดหลักการในการพัฒนา คือ

 1) พัฒนาโปรแกรมการเรียน เพื่อเป็นการกำหนดทิศทางและเป้าหมายทางการเรียนของผู้เรียน สถานศึกษาจึงต้องวิเคราะห์ความต้องการ ความจำเป็น และความสนใจของผู้เรียน เพื่อออกแบบโปรแกรมการเรียน ภายในโปรแกรมการเรียนจะประกอบไปด้วยรายวิชาต่างๆ ที่ผู้เรียนจะต้องเรียนรู้

 2) การพัฒนารายวิชาในโปรแกรมการเรียน สถานศึกษาควรดำเนินการร่วมกับผู้เรียนและภูมิปัญญา ผู้รู้ หรือผู้ที่มีความรู้และประสบการณ์ในเรื่องนั้นๆ จัดทำโปรแกรมการเรียนและพัฒนารายวิชาต่างๆ

**2. การจัดกระบวนการเรียนรู้**

 2.1 ครู กศน. เป็นผู้ออกแบบกิจกรรมการเรียนรู้ให้กับผู้เรียนเป็นรายกลุ่มใหญ่ กลุ่มย่อย และ รายบุคคล ( Individualized Education Program /Plan) ในขณะเดียวกันครูและผู้เรียนต้องร่วมกันในการอภิปราย แลกเปลี่ยนความรู้และประสบการณ์และสรุปผลการเรียนรู้ร่วมกัน อันจะทำให้ได้องค์ความรู้ใหม่ๆ

2.2ผู้เรียนใช้วิธีการเรียนรู้หลายวิธีผสมกันทั้งการเรียนรู้ด้วยตนเอง การเรียนรู้แบบทางไกล การพบกลุ่ม การเข้าค่าย การสอนเสริม หรือ การเรียนโดยโครงงาน การเรียนรู้ที่หลากหลายวิธีจะต้องมีแผนการเรียนรู้ โดยครูและผู้เรียนจัดทำสัญญาการเรียนรู้ร่วมกัน และครูจะเป็นผู้ส่งเสริมสนับสนุนและกำกับให้การเรียนรู้ของผู้เรียนเป็นไปตามแผนและบรรลุเป้าหมาย

**3. สื่อ**

 3.1 สื่อวิชาเลือกบังคับกลุ่มพัฒนาการศึกษานอกระบบและการศึกษาตามอัธยาศัยจัดทำต้นฉบับ

 3.2 สื่อรายวิชาเลือกเสรี สถานศึกษาจัดทำหลักสูตรรายวิชาเลือกเสรี แล้วเสนอให้คณะกรรมการของ สำนักงาน กศน.จังหวัดพิจารณา ตรวจสอบสอดคล้องของรายวิชากับโปรแกรมการเรียน สอดคล้องกับมาตรฐานของกลุ่มสาระในแต่ละระดับการศึกษา จากนั้น สำนักงาน กศน.จึงขอรหัสรายวิชาเลือกจากระบบโปรแกรมรายวิชาเลือก ทั้งนี้

ไม่อนุญาตให้พัฒนารายวิชาเลือกที่เรียนได้ทุกระดับการศึกษา

 3.3 รูปแบบของสื่อ มี 2 รูปแบบ คือแบบชุดวิชาและแบบเรียนปลายเปิดโดยให้พิจารณา

ตามธรรมชาติของวิชา

3.4การจัดทำสื่อเสริมการเรียนรู้ กลุ่มพัฒนาการศึกษานอระบบและการศึกษาตามอัธยาศัย และศูนย์เทคโนโลยีทางการศึกษา ร่วมกันผลิตสื่อเสริมการเรียนรู้ในเนื้อหาที่ยาก เพื่อเสริมความรู้ความเข้าใจในการเรียนรายวิชาต่างๆ

**4.** **การวัดและประเมินผล**

 การวัดและประเมินผลจะแบ่งเป็น 2 ส่วน คือ

 4.1 วิชาบังคับ สำนักงาน กศน.กำหนดสัดส่วนการวัดผลระหว่างภาคเรียนและปลายภาคเรียน เป็น 60 : 40 โดยวัดผลในเนื้อหาที่ต้องรู้ และจัดทำ Test Blueprint เฉพาะเนื้อหาที่ต้องรู้ Test Blueprint ดังกล่าว จะสอดคล้องกับการสอบ N-net ด้วย

 4.2 วิชาเลือกบังคับ กำหนดสัดส่วนการวัดผลระหว่างภาคและปลายภาค คือ 60 : 40 โดยกลุ่มพัฒนาระบบการทดสอบจะเป็นผู้รับผิดชอบดำเนินการจัดทำ Test Blueprint และจัดทำแบบทดสอบ ทั้งนี้ เพื่อให้การจัดการเรียนการสอนและการวัดประเมินผลมีมาตรฐานเดียวกันทั่วประเทศ

###  4.3 วิชาเลือกเสรี สถานศึกษาปรับปรุงระเบียบสถานศึกษาว่าด้วยการวัดและประเมินผล

### การเรียน โดยเพิ่ม เกณฑ์การวัดและประเมินผล

**5. การเทียบโอนผลการเรียน**

 สำนักงาน กศน. มีนโยบายให้ดำเนินการเทียบโอนผลการเรียนโดยใช้วิธีการต่าง ๆ คือ

* 1. ปรับแนวทางการเทียบโอนผลการเรียนจากหลักสูตรต่างๆ ของการศึกษาในระบบให้สามารถ

เทียบโอนเข้าสู่การศึกษานอกระบบระดับการศึกษาขั้นพื้นฐาน พุทธศักราช 2551

* 1. พัฒนาเกณฑ์การเทียบโอนกลุ่มอาชีพ เช่น กลุ่มอาชีพนวดแผนไทย กลุ่มอาชีพพนักงาน

รักษาความปลอดภัย เป็นต้น

* 1. พัฒนาเกณฑ์การเทียบโอนจากหลักฐานการประเมินมาตรฐานวิชาชีพ ที่หน่วยงานต่างๆ เป็นผู้

ประเมิน เช่น กรมพัฒนาฝีมือแรงงาน สถาบันคุณวุฒิวิชาชีพ หรือกระทรวงการท่องเที่ยวและกีฬา ที่มีระบบการประเมินคุณวุฒิวิชาชีพให้กับผู้ประกอบอาชีพ เพื่อมาจัดทำหลักเกณฑ์การเทียบโอนคุณวุฒิวิชาชีพต่างๆเหล่านี้ร่วมกัน

**6. แผนการลงทะเบียนเรียน 4 ภาคเรียน**

 การลงทะเบียนเรียนในช่วงแรก สำนักงาน กศน.กำหนดแผนการลงทะเบียนให้เป็นแนวเดียวกัน

สำหรับผู้เรียนที่ขึ้นทะเบียนเป็นนักศึกษาในภาคเรียนที่ 1/2559 ตัวอย่างแผนการลงทะเบียนเรียน

**ตัวย่างแผนการลงทะเบียนเรียน**

**หลักสูตรการศึกษานอกระบบระดับการศึกษาขั้นพื้นฐาน พุทธศักราช 2551**

**ระดับประถมศึกษา**

|  |  |  |  |  |  |
| --- | --- | --- | --- | --- | --- |
| **ที่** | **สาระการเรียนรู้** | **ภาคเรียนที่1/2559** | **ภาคเรียนที่ 2/2559** | **ภาคเรียนที่ 1/2560** | **ภาคเรียนที่ 2/2560** |
| **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** |
| **วิชาบังคับ** |
| 1 | ทักษะการเรียนรู้ | ทร11001 | ทักษะการเรียนรู้ | 5 |  |  |  |  |  |  |  |  |  |
| 2 | ความรู้พื้นฐาน | พค 11001 | คณิตศาสตร์ | 3 | พต 11001 | ภาษาอังกฤษ | 3 | พท 11001 | ภาษาไทย | 3 | พว 11001 | วิทยาศาสตร์ | 3 |
| 3 | การประกอบอาชีพ | อช 11001 | ช่องทางการประกอบอาชีพ | 2 | อช 11002 | ทักษะการประกอบอาชีพ | 4 |  |  |  | อช 11003 | พัฒนาอาชีพให้มีอยู่มีกิน | 2 |
| 4 | ทักษะการดำเนินชีวิต | ทช 11001 | เศรษฐกิจพอเพียง | 1 | ทช 11002 | สุขศึกษา | 2 |  |  |  | ทช 11003 | ศิลปศึกษา | 2 |
| 5 | การพัฒนาสังคม |  |  |  | สค 11001 | สังคมศึกษา | 3 | สค 11002 | ศาสนาและหน้าที่พลเมือง | 2 | สค 11003 | การพัฒนาตนเอง ชุมชน สังคม | 1 |
| **รวมหน่วยกิต (บังคับ)** | **11** |  |  | **12** |  |  | **5** |  |  | **8** |
| **วิชาเลือก** |
| 1 | ความรู้พื้นฐาน |  | การใช้พลังงานไฟฟ้า | 2 |  |  |  |  | เลือกเสรี | 2 |  | โครงงาน | 3 |
| 2 | ทักษะการดำเนินชีวิต |  |  |  |  | การเงินเพื่อชีวิต | 2 |  | เลือกเสรี | 3 |  |  |  |
| **รวมหน่วยกิต (เลือก)** | **2** |  |  | **2** |  |  | **5** |  |  | **3** |
| **รวมหน่วยกิต (ทั้งหมด)** | **13** |  |  | **14** |  |  | **10** |  |  | **11** |

**หมายเหตุ : การลงทะเบียนเรียนในวิชาเลือกเสรี สถานศึกษาเป็นผู้พิจารณาตามความเหมาะสมของผู้เรียน หรือ ตามบริบทของพื้นที่ ชุมชน สภาพแวดล้อม**

**ตัวย่างแผนการลงทะเบียนเรียน**

5

**หลักสูตรการศึกษานอกระบบระดับการศึกษาขั้นพื้นฐาน พุทธศักราช 2551**

**ระดับมัธยมศึกษาตอนต้น**

|  |  |  |  |  |  |
| --- | --- | --- | --- | --- | --- |
| **ที่** | **สาระการเรียนรู้** | **ภาคเรียนที่1/2559** | **ภาคเรียนที่ 2/2559** | **ภาคเรียนที่ 1/2560** | **ภาคเรียนที่ 2/2560** |
| **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** |
| **วิชาบังคับ** |
| 1 | ทักษะการเรียนรู้ |  |  |  | ทร 21001 | ทักษะการเรียนรู้ | 5 |  |  |  |  |  |  |
| 2 | ความรู้พื้นฐาน | พท21001 | ภาษาไทย | 4 | พค 21001 | คณิตศาสตร์ | 4 | พว 11001 | วิทยาศาสตร์ | 4 |  |  |  |
| พต21001 | ภาษาอังกฤษในชีวิตประจำวัน | 4 |
| 3 | การประกอบอาชีพ |  |  |  | อช 21001 | ช่องทางการพัฒนาอาชีพ | 2 | อช 21002 | ทักษะการพัฒนาอาชีพ | 4 | อช 21003 | การพัฒนาอาชีพให้มีความเข้มแข็ง | 2 |
| 4 | ทักษะการดำเนินชีวิต |  |  |  |  |  |  | ทช 21002 | สุขศึกษา พลศึกษา | 2 | ทช 21003 | ศิลปศึกษา | 2 |
| ทช 21001 | เศรษฐกิจพอเพียง | 1 |
| 5 | การพัฒนาสังคม | สค 21001 | สังคมศึกษา | 3 |  |  |  | สค 21002 | ศาสนาและหน้าที่พลเมือง | 2 | สค 21003 | การพัฒนาตนเอง ชุมชน สังคม | 1 |
| **รวมหน่วยกิต (บังคับ)** | **11** |  |  | **11** |  |  | **12** |  |  | **6** |
| **วิชาเลือก** |
| 1 | ความรู้พื้นฐาน | การใช้พลังงานไฟฟ้า |  | 3 |  | เลือกเสรี | 2 |  | เลือกเสรี | 3 |  | เลือกเสรี | 3 |
| 2 | ทักษะการดำเนินชีวิต |  |  |  |  | การเงินเพื่อชีวิต | 3 |  |  |  |  | เลือกเสรี | 2 |
| **รวมหน่วยกิต (เลือก)** | **3** |  |  | **5** |  |  | **3** |  |  | **5** |
| **รวมหน่วยกิต (ทั้งหมด)** | **14** |  |  | **16** |  |  | **15** |  |  | **11** |

**หมายเหตุ : การลงทะเบียนเรียนในวิชาเลือกเสรี สถานศึกษาเป็นผู้พิจารณาตามความเหมาะสมของผู้เรียน หรือ ตามบริบทของพื้นที่ ชุมชน สภาพแวดล้อม**

**ตัวย่างแผนการลงทะเบียนเรียน**

6

**หลักสูตรการศึกษานอกระบบระดับการศึกษาขั้นพื้นฐาน พุทธศักราช 2551**

**ระดับมัธยมศึกษาตอนปลาย**

|  |  |  |  |  |  |
| --- | --- | --- | --- | --- | --- |
| **ที่** | **สาระการเรียนรู้** | **ภาคเรียนที่1/2559** | **ภาคเรียนที่ 2/2559** | **ภาคเรียนที่ 1/2560** | **ภาคเรียนที่ 2/2560** |
| **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** | **รหัสวิชา** | **รายวิชา** | **นก.** |
| **วิชาบังคับ** |
| 1 | ทักษะการเรียนรู้ |  |  |  | ทร 31001 | ทักษะการเรียนรู้ | 5 |  |  |  |  |  |  |
| 2 | ความรู้พื้นฐาน | พค 31001 | คณิตศาสตร์ | 5 | พต 31001 | ภาษาอังกฤษเพื่อชีวิตและสังคม | 5 | พท 31001พว 31001 | ภาษาไทยวิทยาศาสตร์ | 55 |  |  |  |
| 3 | การประกอบอาชีพ | อช 31002 | ทักษะการขยายอาชีพ | 4 | อช 31001 | ช่องการขยายอาชีพ | 2 |  |  |  | อช 31003 | การพัฒนาอาชีพให้มีความมั่นคง | 2 |
| 4 | ทักษะการดำเนินชีวิต | ทช 31002 | สุขศึกษา พลศึกษา | 2 |  | ศิลปศึกษา | 2 |  |  |  | ทช 31001 | เศรษฐกิจพอเพียง | 1 |
| 5 | การพัฒนาสังคม | สค 31001 | สังคมศึกษา | 3 |  |  |  | สค 31002 | ศาสนาและหน้าที่พลเมือง | 2 | สค 31003 | การพัฒนาตนเอง ชุมชน สังคม | 1 |
| **รวมหน่วยกิต (บังคับ)** | **14** |  |  | **14** |  |  | **12** |  |  | **4** |
| **วิชาเลือก** |
| 1 | ความรู้พื้นฐาน |  | การใช้พลังงานไฟฟ้า | 3 |  |  |  |  | เลือกเสรี | 3 |  | เลือกเสรี | 3 |
| 2 | ทักษะการดำเนินชีวิต |  |  | 3 |  | การเงินเพื่อชีวิต | 3 |  | เลือกเสรี | 3 |  | เลือกเสรี | 3 |
| 3 |  |  | เลือกเสรี |  |  | เลือกเสรี | 3 |  | เลือกเสรี | 3 |  | เลือกเสรี | 3 |
|  |  |  |  |  |  |  |  |  |  |  |  | เลือกเสรี | 2 |
| **รวมหน่วยกิต (เลือก)** | **6** |  |  | **6** |  |  | **9** |  |  | **11** |
| **รวมหน่วยกิต (ทั้งหมด)** | **20** |  |  | **20** |  |  | **21** |  |  | **15** |

**หมายเหตุ : การลงทะเบียนเรียนในวิชาเลือกเสรี สถานศึกษาเป็นผู้พิจารณาตามความเหมาะสมของผู้เรียน หรือ ตามบริบทของพื้นที่ ชุมชน สภาพแวดล้อม**

7

**บทบาทและภารกิจของหน่วยงานและสถานศึกษา**

ในการปรับปรุงและเพิ่มเติมหลักเกณฑ์การดำเนินงานตามหลักสูตรการศึกษานอกระบบระดับ

การศึกษาขั้นพื้นฐาน พุทธศักราช 2551 หน่วยงานและสถานศึกษาต้องดำเนินการทบทวนระเบียบ คำสั่งและหนังสือสั่งการที่ได้การสั่งการไว้แล้ว หรือจัดทำหนังสือสั่งการเพิ่มเติม เพื่อให้สถานศึกษาสามารถดำเนินงานตามหลักเกณฑ์ที่ปรับปรุงใหม่ รวมทั้งสถานศึกษาต้องเตรียมการในส่วนที่เกี่ยวข้องเพื่อให้สามารถจัดการศึกษาได้บรรลุตามแนวนโยบายและหลักเกณฑ์ที่ปรับใหม่ ดังนี้

 **1. กลุ่มพัฒนาการศึกษานอกระบบและการศึกษาตามอัธยาศัย**

1.1 วิเคราะห์และจัดทำเนื้อหาที่จำเป็นต้องรู้ในรายวิชาบังคับและเผยแพร่

1.2 ปรับเนื้อหาในรายวิชาบังคับบางรายวิชาให้ทันสมัยสอดคล้องกับสถานการณ์ที่

เปลี่ยนแปลงไปของสังคมปัจจุบัน

* 1. จัดทำสาระและมาตรฐานสาระในวิชาเลือกบังคับ ออกรหัสรายวิชาดังกล่าวและ

เผยแพร่ต่อไป

1.4 จัดทำสื่อหนังสือเรียนวิชาเลือกบังคับและเผยแพร่ต่อไป

1.5 ปรับปรุงระบบโปรแกรมการออกรหัสรายวิชาเลือก และกำหนดรหัสให้ กศน.จังหวัด

เป็นผู้ออกรหัสวิชาเลือก ยกเลิกการให้สถานศึกษา กศน.อำเภอ/เขต ออกรหัสวิชาเลือกได้

1.6 ทำหลักเกณฑ์การเทียบโอน

1.7 ยกเลิกปรับปรุง หรือเพิ่มเติมหนังสือสั่งการที่เกี่ยวข้อง

1.8 การจัดทำหนังสือสั่งการให้ใช้หลักเกณฑ์การดำเนินงานหลักสูตรการศึกษานอกระบบ

ระดับการศึกษาขั้นพื้นฐาน พุทธศักราช 2551 (ปรับปรุง พุทธศักราช 2559)

**2. กลุ่มพัฒนาระบบการทดสอบ**

 2.1 จัดทำ Test Blueprint รายวิชาบังคับและวิชาเลือกบังคับ โดยให้ครอบคลุมเฉพาะเนื้อหาที่ต้องรู้ และสอดคล้องกับ Test Blueprint ที่ใช้ในการออกข้อสอบ N-Net

 2.2 จัดทำต้นฉบับแบบทดสอบวิชาเลือกบังคับ จัดส่งให้สำนักงาน กศน.จังหวัดจัดทำ

ชุดข้อสอบ

 2.3 ประสานงานการจัดสอบปลายภาคและการจัดสอบ N-Net ให้อยู่ในสัปดาห์เดียวกัน ???

 2.4 พัฒนาระบบการสอบออนไลน์ ให้ขยายทั้งพื้นที่บริการ และเพิ่มประเภทของการสอบหน้าจอให้มากขึ้น ได้แก่ การสอบออนไลน์ ในการสอบปลายภาค การสอบเพื่อประเมินความรู้ก่อนเรียนและเทียบโอน

การสอบในการประเมินคุณภาพระดับชาติ เนื่องจาก ข้อจำกัดของผู้เรียน กศน. ที่มีภารกิจจากการประกอบอาชีพและภารกิจทางสังคมเร่งด่วน บางครั้งไม่สามารถมาสอบได้ตามวันที่นัดหมาย ซึ่งจะมีผลสืบเนื่องทำให้ต้องมาเรียนใหม่ ทำให้สูญเสีย

ทั้งเวลาและงบประมาณ

**3. สำนักงาน กศน.กทม./จังหวัด**

3.1 ประชุมชี้แจงทำความเข้าใจกับผู้บริหารสถานศึกษาเกี่ยวกับการปรับปรุงและเพิ่มเติม

หลักเกณฑ์การดำเนินงานหลักสูตรการศึกษานอกระบบระดับการศึกษาขั้นพื้นฐาน พุทธศักราช 2551

3.2 พิจารณาความสอดคล้องของรายวิชาเลือกเสรีกับโปรแกรมการเรียนรู้ การกำหนด

สัดส่วนและวิธีการประเมินผลให้สอดคล้องกับธรรมชาติของวิชา

3.3 ดำเนินการออกรหัสรายวิชาเลือกเสรี

3.4 พัฒนาเครื่องมือวัดประเมินผลปลายภาค

3.5 พัฒนา อบรม ครู บุคลากรที่เกี่ยวข้องกับการใช้หลักสูตร

**4. สถานศึกษา**

สถานศึกษายังต้องจัดการศึกษาตามคู่มือการดำเนินงานที่ประกาศใช้แล้ว เมื่อ 31 ตุลาคม พ.ศ. 2555 และดำเนินงานตามหลักเกณฑ์ที่ปรับปรุงใหม่นี้

* 1. **การเตรียมการ**

4.1.1 การสร้างความเข้าใจเกี่ยวกับความเป็นมาและแนวคิดในการปรับหลักเกณฑ์การ

ดำเนินงานตามหลักสูตรการศึกษานอกระบบระดับการศึกษาขั้นพื้นฐาน พุทธศักราช 2551 เพื่อให้เข้าใจถึงทิศทางในการจัดการศึกษาขั้นพื้นฐาน ภาพความสำเร็จที่จะเกิดขึ้นใน กศน.ตำบลและสถานศึกษา

 4.1.2 การพัฒนาหลักสูตรสถานศึกษา สถานศึกษาต้องทบทวนและปรับ

หลักสูตรสถานศึกษา โดย

 1) การทบทวนและปรับปรุงองค์ประกอบของหลักสูตรสถานศึกษา

ซึ่งประกอบด้วย แนวคิด หลักการ จุดหมาย สาระและมาตรฐาน การจัดกระบวนการเรียนรู้ การวัดและประเมินผลการเรียน โดยต้องปรับให้ครอบคลุมและสอดคล้องกับการเพิ่มวิชาเลือกบังคับและวิชาเลือกเสรี

 2) นำรายวิชาเลือกบังคับที่ส่วนกลางพัฒนาบรรจุในโครงสร้างหลักสูตรสถานศึกษา

###  3) พัฒนาโปรแกรมการเรียนรู้ที่มาจากความต้องการของผู้เรียน โดยให้ชุมชนมีส่วนร่วมในการพัฒนารายวิชาเลือกที่สอดคล้องกับโปรแกรมการเรียนรู้ และชุมชนจะเข้ามาเป็นส่วนหนึ่งในการจัดกระบวนการเรียนรู้ ทั้งในฐานะผู้ให้ความรู้ สถานที่สำหรับการฝึกปฏิบัติและมีส่วนในการประเมินผลการเรียนทั้งในด้านการทำงาน ลักษณะนิสัยในการทำงานและการอยู่ร่วมกันในสังคม โดยจะนำมาตรฐานการศึกษาในแต่ละระดับการศึกษาและมาตรฐานการเรียนรู้ของกลุ่มสาระเป็นเครื่องมือในการควบคุมคุณภาพ เช่น โปรแกรมการกีฬา โปรแกรมนักเต้นประกอบ (แดนซ์เซอร์) โปรแกรมนำเที่ยวท้องถิ่น หรือโปรแกรมอาชีพต่างๆ เป็นต้น

###  การจัดทำรายวิชาเลือกตามโปรแกรมการเรียนรู้ จะต้องพัฒนาให้สอดคล้องกับมาตรฐานกลุ่มสาระในแต่ละระดับการศึกษา ไม่อนุญาตให้จัดทำรายวิชาเลือกที่สามารถเรียนได้ทุกระดับการศึกษา

###  4) การออกรหัสรายวิชาเลือกเสรี ให้เป็นบทบาทหน้าที่ของสำนักงาน กศน.จังหวัด ที่จะเป็นผู้พิจารณาความสอดคล้องของรายวิชากับโปรแกรมการเรียนรู้ เมื่อผ่านการพิจารณาแล้วจึงจะสามารถออกรหัสรายวิชาเลือกได้

###  4.1.3 การจัดหาสื่อประกอบการเรียนวิชาเลือกเสรี สถานศึกษาต้องเตรียมสื่อที่จะใช้ประกอบการเรียนรายวิชาเลือกเสรีวิชาต่าง ๆ การจัดเตรียมสื่อ สามารถทำได้หลายแนวทาง

###  1) การพัฒนาขึ้นเอง สถานศึกษาร่วมกับภูมิปัญญาในชุมชนพัฒนาสื่อการเรียนขึ้นใช้เอง หรือใช้แหล่งการเรียนรู้ในชุมชน สื่อที่สถานศึกษาพัฒนาขึ้นใช้เอง ให้แต่งตั้งคณะกรรมการวิชาการของสถานเป็นผู้พิจารณาตรวจสอบคุณภาพ

###  2) การนำสื่อของสถานศึกษาอื่นมาใช้ ให้สถานศึกษาขออนุญาตสถานศึกษาที่จัดทำและนำมาใช้ได้ โดยไม่ต้องตรวจสอบคุณภาพ

###  3) การนำสื่อจากสำนักพิมพ์เอกชนมาใช้ สถานศึกษาต้องจัดให้มีการตรวจสอบคุณภาพสื่อก่อน โดยทำตามขั้นตอนที่ สำนักงาน กศน.กำหนดไว้

###  4.1.4 การวัดและประเมินผล สถานศึกษาปรับปรุงระเบียบสถานศึกษาว่าด้วยการวัดและประเมินผลการเรียน โดยเพิ่ม เกณฑ์การวัดและประเมินผลรายวิชาเลือกเสรี

###  4.1.5 การเทียบโอนผลการเรียน สถานศึกษาปรับปรุงระเบียบเกี่ยวกับการเทียบโอนผลการเรียน โดยจะต้องเพิ่มเติมแนวทางการเทียบโอนผลการเรียนที่ส่วนกลางจัดทำเพิ่มขึ้น

###  4.2 ขั้นการจัดการเรียนรู้

 **4.2.1 ขั้นการจัดการศึกษา**

1) แนะแนวทางการศึกษา การแนะแนวจะต้องดำเนินการก่อนการรับสมัครผู้เรียน

เพื่อให้ผู้เรียนได้มีความรู้ ความเข้าใจ และมีข้อมูลเพียงพอในการตัดสินใจเลือกเรียนตามความสนใจและความต้องการของตนเอง

 2) การวิเคราะห์ผู้เรียน สถานศึกษา/ครูต้องวิเคราะห์พื้นฐานของผู้เรียนเพื่อ

 (1) การเลือกโปรแกรมการเรียนที่สอดคล้องกับความต้องการ

 (2) การเทียบโอนผลการเรียน ให้ผู้เรียนตรวจสอบตนเองว่า มีผลการเรียนหรือ

มีความรู้และประสบการณ์ในเรื่องใดมาก่อน เพื่อจะจัดให้มีการเทียบโอนหรือประเมินเพื่อเทียบโอนเป็นผลการเรียนต่อไป

 3) จัดให้ลงทะเบียนเรียนรายวิชาเลือกบังคับ (การใช้พลังงานไฟฟ้า 1 หรือ 2 หรือ 3

แล้วแต่ระดับ) ตั้งแต่ภาคเรียนที่ 1/2559 หรือหาก สถานศึกษาสามารถพัฒนารายวิชาเลือกที่มีอยู่เป็นโปรแกรม

การเรียนได้

 4) การวางแผนและการจัดกระบวนการเรียนรู้

 (1) ครูจะต้องดำเนินการวิเคราะห์เนื้อหาของทุกรายวิชาที่ผู้เรียนลงทะเบียนเรียนในภาคเรียนนั้น ๆ

 (2) ครูจะต้องวิเคราะห์เนื้อหาสาระการเรียนร่วมกับผู้เรียนเพื่อวางแผนการเรียนร่วมกันและเมื่อสรุปผลการวิเคราะห์เนื้อหาสาระครูจะต้องจัดทำแผนการเรียนในแต่ละรายสัปดาห์

### การประชุมชี้แจงการดำเนินงาน

### การขับเคลื่อนการดำเนินงานตามเกณฑ์การจัดการศึกษาที่ปรับปรุงใหม่นี้ จะใช้กลไกของกลุ่มโซนในการ

### สร้างความเข้าใจให้กับผู้บริหารสถานศึกษาและบุคลากรที่จัดการศึกษาขั้นพื้นฐาน การกำกับ ติดตามการดำเนินงานในเชิงวิชาการและการสนับสนุนให้การดำเนินงานให้บรรลุผล โดยมีศึกษานิเทศก์ทั้งส่วนกลางและส่วนภูมิภาคเป็นผู้ให้ความช่วยเหลือทางวิชาการ เป็นทีมสอนงาน (coaching) ให้กับบุคลากรของจังหวัดและสถานศึกษา และดำเนินการวิจัยติดตามการดำเนินงานการจัดการศึกษาตามแนวคิดดังกล่าว สามารถปฏิบัติได้เพียงใด ตอบโจทย์ความต้องการของประชาชนได้เพียงใด รวมทั้งคุณภาพของการศึกษาที่ประชาชนได้รับด้วย ตามสื่อประกอบการชี้แจง

### ที่แนบนี้

### ………………………………………………

###

### สื่อประกอบการชี้แจง